Diari Oficial de la Generalitat Valenciana


Sumari del DOGV 2881, del 02-12-1996 (1996/840203)

RESOLUCIÓ de 10 d'octubre de del conseller d'Obres Públiques, Urbanisme i Transports, per la qual s'aprova definitivament la Modificació del Pla Especial de la Universitat Politècnica de València.
----------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2881

Data del DOGV
:   02-12-1996

Secció del DOGV
:   ALTRES DISPOSICIONS

Número del document
:   1996/840203


Data del document
:   10-10-1996

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

RESOLUCIó de 10 d'octubre de del conseller d'Obres Públiques, Urbanisme i Transports, per la qual s'aprova definitivament la Modificació del Pla Especial de la Universitat Politècnica de València.   
Vist l'expedient que fa referència al projecte de Modificació del Pla Especial de la Universitat Politècnica de València, i, de conformitat amb els següents,  
Antecedents de fet  
Primer  
El Plenari de l'Ajuntament de València va acordar l'exposició pública del document en la sessió de 28 de juliol de 1995 i, després del període corresponent d'informació pública, el va aprovar provisionalment el 27 d'octubre de 1995.  
Segon  
El projecte consta de memòria informativa i justificativa i plànols d'informació i d'ordenació, diligenciats com cal, documentació suficient per a la finalitat que es pretén.  
Tercer  
Es va sol·licitar un informe al Consell Metropolità de l'Horta, el 29 de novembre de 1995, i una vegada transcorregut el termini legal es considera emès en sentit favorable.  
Quart  
Ferrocarrils de la Generalitat Valenciana i la Direcció General de Transports de la Conselleria d'Obres Públiques, Urbanisme i Transports van trametre sengles informes, el 28 de desembre de 1995 i el 18 de gener de 1996, respectivament. Ambdós consten en l'expedient.  
Cinquè  
València té un Pla general aprovat definitivament per Resolució del conseller d'Obres Públiques, Urbanisme i Transports, el 28 de desembre de 1988, ratificat pel Ple del Consell, el 30 de desembre de 1988. Pla general modificat en l'àmbit de planejament de desenvolupament en sòl no urbanitzable M-1, Universitat Politècnica, aprovat definitivament per Resolució del conseller d'Obres Públiques, el 26 de febrer de 1993.  
Sisè  
El Pla especial de desenvolupament del sistema d'equipament comunitari i centres públics de la Universitat Politècnica de València va obtenir un informe favorable de la Comissió Territorial d'Urbanisme de València, el 22 de febrer de 1993, i va ser aprovat definitivament per l'Ajuntament de València, el 26 de març de 1993.  
Setè  
La Comissió Territorial d'Urbanisme de València, en la sessió celebrada el 31 de gener de 1996, va acordar suspendre la tramitació d'aquest expedient fins que s'esmenaren determinades deficiències. L'Ajuntament de València va trametre, el 13 de febrer de 1996, l'expedient administratiu corresponent, diligenciat com cal, i el 4 de juliol del mateix any un document refós, que incorporava documentació aclaridora relativa a aquesta modificació del pla especial de la Universitat Politècnica de València.  
Vuitè  
La Comissió Territorial d'Urbanisme de València, en la sessió celebrada el 19 de setembre de 1996, va informar favorablement sobre l'aprovació definitiva d'aquesta modificació del pla especial de la Universitat Politècnica de València.  
Fonaments de dret  
Primer  
Respecte del procediment, en aquest cas s'han observat les prescripcions legalment establertes per a les modificacions dels plans especials d'aquesta mena, les quals estan constituïdes pels articles 38 i 39, per remissió del 55 de la Llei 6/1994, Reguladora de l'Activitat Urbanística. També s'han sol·licitat els diferents informes preceptius.  
Segon  
Quant al fons de l'assumpte, la modificació plantejada té com a finalitat rectificar parcialment la xarxa viària del pla especial i adequar el trànsit rodat en l'àmbit de la Universitat Politècnica de València, en previsió de l'ampliació de les instal·lacions de la Universitat, amb la intenció de minimitzar l'impacte de l'automòbil. No implica cap increment de l'edificabilitat indicada en el pla especial, ni canvi de classe de sòl, ni destinació genèrica dels terrenys afectats.  
En aquest sentit, la modificació és emmarcable en l'article 54.1.B) i 54.2.B) de l'esmentada Llei Reguladora de l'Activitat Urbanística, ja que comporta modificació de l'ordenació urbanística aprovada per la Generalitat Valenciana i afecta les determinacions contingudes en l'article 17.1 I) d'aquesta llei, Ordenació dels centres cívics i de les activitats susceptibles de generar trànsit intens.  
Amb la nova documentació presentada per l'Ajuntament de València s'esmenen les deficiències indicades en l'acord de suspensió de la Comissió Territorial d'Urbanisme de València, en la sessió de 31 de gener de 1996.  
Tercer  
D'acord amb l'article 40.2 de la Llei 6/1994, Reguladora de l'Activitat Urbanística, no hi ha objeccions ni impediments urbanístics legals que entrebanquen l'aprovació definitiva d'aquesta modificació del pla especial de la Universitat Politècnica de València.  
Quart  
El conseller d'Obres Públiques, Urbanisme i Transports és competent per a l'aprovació definitiva d'aquest expedient, d'acord amb el que estableix l'article 6.d) del Reglament dels òrgans Urbanístics de la Generalitat Valenciana, aprovat pel Decret 77/1996, de 16 d'abril, del Govern Valencià.  
Vists els preceptes legals esmentats i la resta de normativa aplicable, resolc:  
Aprovar definitivament la Modificació del Pla Especial de la Universitat Politècnica de València.  
Aquesta resolució entrarà en vigor el mateix dia de la publicació en el Diari Oficial de la Generalitat Valenciana.  
Contra aquesta resolució, que exhaureix la via administrativa, es podrà interposar un recurs contenciós administratiu, davant de la Sala Contenciosa del Tribunal Superior de Justícia de la Comunitat Valenciana, en el termini de dos mesos, comptats des del dia de la notificació o publicació d'aquesta. Per a la interposició d'aquest recurs serà requisit imprescindible que, prèviament, el recurrent en comunique a aquest òrgan la interposició, de conformitat amb el que estableixen els articles 57.2.f) i 58 de la Llei Reguladora de la Jurisdicció Contenciosa Administrativa, i l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Tot això, sense perjudici que es puga interposar qualsevol altre recurs que considere oportú.  
València, 10 d'octubre de 1996.- El conseller d'Obres Públiques, Urbanisme i Transports: Luis Fernando Cartagena Travesedo.